Asnjë përparim në përpjekje për uljen e borxhit
Demokratët dhe republikanët bien dakord për objektivin, por jo për rrugët e realizimit të tij
Një marrëveshje për të pakësuar borxhin kombëtar të Amerikës, nuk është arritur ende, tre javë para një afati, skadimi i të cilit do të sillte rritje taksash dhe shkurtime buxhetore, e ashtuquajtur katastrofë fiskale. Dhoma e Përfaqësuesve i ka mbyllur punimet për këtë javë pa ndonjë përparim në afrimin e qëndrimeve mes kryetarit të saj dhe Presidentit Barack Obama për një marrëveshje që do të shmangte pasoja serioze financiare dhe ekonomike për amerikanët në vitin e ri. Krerët e demokratëve dhe republikanëve në Kongres bien dakord për diçka: bisedimet për reduktimin e borxhit janë të bllokuara. Dhe në mes të bllokimit, një paralajmërim nga shefi i Bankës Qendrore amerikane Ben Bernanke, për pasojat a mungesës së një marrëveshjeje deri në fund të vitit. Cili është shqetësimi? Shkurtimet e thella të shpenzimeve do të kufizojnë aktivitetin federal, që nga ndërtimi në autostrada deri tek siguria në aeroporte, e deri tek programet e arsimit. Njëkohësisht, skadimi i lehtësimit të taksave, mund të ngadalësojë shpenzimet e konsumatorëve, duke detyruar bizneset të shkurtojnë prodhimin dhe të shtyjnë marrjen në punë. Presidenti i Saks Fifth Avenue. Edhe fermerët e Amerikës mund të vuajnë pasojat. Taksa më të larta do të shkaktonin probleme për fermat familjare thotë ekonomisti Matt Erickson. Me bllokimin e negociatave, të gjitha palët akuzojnë njëra-tjetrën. Kreu republikan i Dhomës së Përfaqësuesve, John Boehner: Zëdhënësi i Shtëpisë së Bardhë Jay Carney fajëson republikanët se po kundërshtojnë rritjen e taksave për më të pasurit. Disa republikanë po fillojnë ta pranojnë propozimin e presidentit Obama për shkurtime taksash për të gjithë përveç 2 për qind më të pasurve. Por kongresmeni republikan Paul Broun nuk është dakord. Shumë demokratë kundërshtojnë thirrjet republikane për të shkurtuar programet federale që japin ndihmë ekonomike për pensionistët. Rezerva Federale nuk e shpëton dot ekonominë nëse nuk ka marrëveshje, paralajmëron Ben Bernanke. Zoti Bernanke propozon shmangien e tronditjeve afatshkurtra financiare, ndërsa punohet për reduktimin afatgjatë të defiçitit. Demokratët dhe republikanët janë në një mendje për objektivin, por mbeten të ndarë për rrugën e realizimit të tij.